|  |
| --- |
| Корпоративни комуникации |
| А1 България |
| 0882 201 209 |
| http://www.а1.bg |
| http://www.facebook.com/A1Bulgaria |

София,

26.06.2025 г.

**А1 е любимата марка на българските потребители в категория „Телекомуникации“ за седма поредна година**

* *С най-много събрани гласове на потребители А1 отново оглави класацията в сектора на телекомуникациите.*
* *Отличието е седмо поред в тази категория и дванадесето за А1 в конкурса „Любимите марки“.*
* *Над 75 000 потребители участваха в конкурса и генерираха впечатляващите близо 3 милиона гласа тази година.*

А1 е любимата марка на потребителите в страната в категория „Телекомуникации“. Компанията беше отличена в класацията „Любимите марки“ за 2025 година. Първото място е в резултат на гласуване в три етапа, проведено през юни 2025 г., в което участваха десетки хиляди потребители. С най-висок брой събрани гласове в категорията, А1 затвърди лидерската си позиция за седми пореден път и получи дванадесето признание от престижната класация.

„Тази награда е изключително ценна за нас, защото е в резултат от лоялността и оценката на хората, на които посвещаваме идеите, енергията и усилията си в ежедневната си работа. Благодарим на клиентите, които припознават А1 като своя любим бранд и на всички над 4000 колеги в компанията, които допринасят за отличното качество и дигиталния начин на живот на потребителите и обществото в България. Отличието е още един стимул да продължаваме да инвестираме в иновативни технологични услуги, високо качество и още по-добро изживяване за нашите клиенти,“ **коментира Илияна Захариева, директор „Корпоративни комуникации“ в А1 България.**

Класацията „Любимите марки“ отбеляза рекордна активност в рамките на своето 17-о издание. Конкурсът не разчита на жури при номинациите, а на потребителските предпочитания. В настоящото издание над 75 000 потребители са дали близо 3 милиона гласа.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2024 г. A1 България отчита приходи от 820,9 млн. евро, а сравнимата EBITDA e 340,6 млн. евро.*

***A1 Group*** *е водещ телекомуникационен доставчик в Централна и Източна Европа с 30 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2024 година възлизат на 5,4 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*